ཁོ་ཚོ་རྒྱལ་ཁབ་ལ་དགའ་བའི་རྐྱེན་གྱིས་རྒྱལ་ཁབ་ཀྱི་ཆེད་དུ་ཡོད་ཚད་འབུལ་གྱི་ཡོད།ཨ་རིའི་ལོ་རྒྱུས་བཞེངས་བསྐྲུན་བྱ་མཁན་ནི་ལོ་ངོ་༢༥༠སྔོན་གྱི་ཁྱོད་ཚོ་དང་འདྲ་བའི་སློབ་མ་དག་ཡིན་ལ།ཁོ་ཚོས་གསར་བརྗེ་ཐེངས་གཅིག་གིས་མཐར་རྒྱལ་ཁབ་འདི་ཉིད་བསྐྲུན།ན་གཞོན་ཚོ།ལོ་ངོ་བདུན་ཅུའི་སྔོན་དུ།ཁྱོད་ཚོ་དང་འདྲ་བའི་སློབ་མའི་ཚོགས་ཤིག་གིས་འཛམ་གླིང་འཁྲུག་ཆེན་ཐེངས་གཉིས་པར་རྒྱལ་ཁ་ཐོབ་པ་དང་།ཁོ་ཚོས་དམངས་དབང་གི་ཆེད་དུ་འབད་པ་བྱས་པ་མ་ཟད་འཇིག་རྟེན་འཕུར་སྐྱོད་པ་ཟླ་བའི་གོ་ལའི་ཐོག་ཏུ་སྐྱེལ་བ་རེད།ཡང་ལོ་ངོ་ཉི་ཤུའི་སྔོན་དུ་ཁྱོད་ཚོ་དང་འདྲ་བའི་སློབ་མའི་ཁྱུ་ཞིག་བྱུང་ལ།རྗེས་སུ་ཁོ་ཚོས་དང་།སོགས་གསར་སྤེལ་བྱས་ཏེ་ང་ཚོའི་བར་གྱི་འབྲེལ་འདྲིས་དང་བསམ་བློ་བརྗེ་རེས་ཀྱི་རྣམ་པར་འགྱུར་ལྡོག་བཏང་།དེར་བརྟེན།དེ་རིང་ངས་འདི་ནས་ཁྱོད་ཚོར་འདྲི་འདོད་པ་ནི།ཁྱོད་ཚོས་ཅི་ལྟ་བུའི་བྱས་རྗེས་ཤིག་འཇོག་རྒྱུ་ཡིན།ཁྱོད་ཚོས་དཀའ་གནད་གང་ཞིག་ཐག་གཅོད་རྒྱུ་ཡིན།ཁྱོད་ཚོས་བྱ་དངོས་ག་འདྲ་ཞིག་གསར་རྟོགས་བྱ་ཐུབ།ལོ་ངོ་༢༠འམ་ལོ་ངོ༥༠ཡང་ན་ལོ་ངོ་༡༠༠ཡི་རྗེས་སུ།གལ་ཏེ་སྐབས་དེའི་ཨ་རིའི་སྲིད་འཛིན་གྱིས་ཀྱང་སློབ་མགོ་ཚུགས་པའི་གཏམ་བཤད་ཅིག་བྱ་ཚེ།ཁོས་ཁྱོད་ཚོས་རྒྱལ་ཁབ་འདི་ལ་བཞག་པའི་བྱས་རྗེས་ཐམས་ཅད་ཅི་ལྟར་གསལ་བཤད་བྱ་ངེས།ཁྱོད་ཚོའི་ཁྱིམ་བདག་དང་།ཁྱོད་ཚོའི་དགེ་རྒན།ད་དུང་ང་སྟེ།ང་ཚོ་ཚང་མས་རང་ནུས་གང་ཡོད་ཀྱིས་ཁྱོད་ཚོ་ཚང་མར་ཐོབ་འོས་པའི་སློབ་གསོ་ཞིག་ཐོབ་པར་ཁག་ཐེག་བྱས་ཏེ།གོང་དུ་བཏོན་པའི་དྲི་བ་དག་ལ་ལན་འདེབས་ཐུབ་རྒྱུར་འབད་པ་བྱེད་བཞིན་ཡོད།ཁྱོད་ཚོར་སྔར་ལས་ལྷག་པའི་བདེ་འཇགས་ཀྱི་སློབ་ཁང་ཞིག་དང་།སྔར་ལས་མང་བའི་དཔེ་ཆ།སྔར་བས་སྔོན་ཐོན་ཡིན་པའི་སྒྲིག་ཆས་དང་རྩིས་འཁོར་སོགས་མཁོ་སྤྲོད་བྱ་བར་བདག་གིས་འབད་པ་བྱེད་བཞིན་པའི་སྒང་ཡིན།འོན་ཀྱང་།ཁྱོད་ཚོ་རང་ཉིད་ཀྱིས་ཀྱང་རང་ཉིད་ཀྱི་འོས་འགན་དང་དུ་ལོངས།དེར་བརྟེན།ཁྱོད་ཚོས་ད་ལོ་ནས་ནན་ཏན་བྱས་ཏེ།སེམས་ཤུགས་ཡོད་རྒུས་རང་ཉིད་ཀྱིས་བསྒྲུབ་ཐུབ་པའི་བྱ་བ་རེ་རེ་བཞིན་བསྒྲུབ་པ་དང་།ཁྱོད་ཚོའི་མི་རེ་རེར་གྲུབ་འབྲས་ངེས་ཅན་རེ་ཡོད་པར་ཁོ་བོས་རེ་བ་འདོན་གྱི་ཡོད།ཁྱོད་ཚོས་ང་ཚོའི་ཡིད་ཕམ་དུ་མ་འཇུག་ལ།ཁྱོད་ཚོའི་ཁྱིམ་མི་དང་ཁྱོད་ཚོའི་རྒྱལ་ཁབ་ཀྱི་ཡིད་ཕམ་དུའང་མ་འཇུགདེ་ལས་ཀྱང་གལ་ཆེ་བ་ཞིག་ནི།རང་ཉིད་ཀྱི་རེ་བ་སྟོང་ཟད་དུ་མ་གཏང་བར་ཁྱོད་ཚོ་ང་ཚོའི་གཟི་བརྗིད་དུ་འགྱུར་དགོས།